**ΚΕΦΑΛΑΙΟ Α**

Ενοτητα 1η.ΕΠΟΧΗ ΤΟΥ ΔΙΑΦΩΤΙΣΜΟΥ

**ΘΕΩΡΙΑ**

α.Εξελίξεις στην Ευρώπη κατά τον 17ο και 18ο αιώνα

 Σημαντικές μεταβολές στην Ευρώπη κατά τον 18ο αιώνα ήταν:

* Αύξηση πληθυσμού
* Αγροτική επανάσταση
* Ανάπτυξη εμπορίου
* Βιομηχανική επανάσταση
* Κοινωνικές μεταβολές
* Πολιτική κτάσταση:απόλυτη μοναρχία
* Πρόοδος επιστήμης

**Όροι**

* **Αγροτική επανάσταση:**δημιουργία μεγάλων αγροκτημάτων,εφαρμογή νέων μεθόδων καλλιέργειας,επέκταση της χρήσης μηχανημάτων
* **Τριγωνικό εμπόριο:**το εμπόριο ανάμεσα στην Ευρώπη ,την Αφρική και την Αμερική
* **Βιομηχανική επανάσταση:**δημιουργία μεγάλων εργοστασίων για μαζική παραγωγή προίόντων με τη χρήση μηχανών.Τα αίτια της βιομηχανικής επανάστασης ήταν:η ύπαρξη επιχειρηματιών που διέθεταν κεφάλαια,η ύπαρξη χιλιάδων άνεργων αγροτών που κατέφυγαν στις πόλεις ψάχνοντας για δουλειά και η δημιουργία νέων μηχανών
* **Πρόοδος φυσικών επιστημών:**από τον 17ο αιώνα αναζήτησαν φυσικούς νόμους με τους οποίους λειτουργεί ο κόσμος.Διακρίνονται οι
* Φράνσις Μπέικον ή Βάκων :κάθε επιστημονική θέση πρέπει να επαληθεύεται με πείραμα
* Ντεκάρτ ή Καρτέσιος;η συστηματική αμφιβολία οδηγεί στην αληθινή γνώση
* Τζον Λοκ:οι άνθρωποι έχουν απαραβίαστα φυσικά δικαιώματα
* Νεύτωνας:θεωρία της παγκόσμιας έλξης.
* **Απόλυτη μοναρχία**

Πολιτική θεωρία ,σύμφωνα με την οποία το σύνολο των εξουσιών συγκεντρώνεται στα χέρια ενός μονάρχη.Αυτός δεν ελέγχεται από καμιά άλλη αρχή .Χαρακτηριστικά,ο βασιλιάς της Γαλλίας Λουδοβίκος 14ος,που ενσάρκωνε το πρότυπο της απόλυτης μοναρχδίας ,είχε δηλώσει «το κράτος είμαι εγώ». Ο απόλυτος μονάρχης θεωρούνταν ότι αντλούσε την εξουσία απ ό τον θεό και επομένως μόνο σε εκείνον λογοδοτούσε.

**Β.Κίνημα του Διαφωτισμού**

Πρόκειται για ευρωπαϊκό κίνημα με βασικές θέσεις

* Απόρριψη κάθε αυθεντίας
* Κριτική κάθε υφιστάμενης γνώσης
* Αποδοχή της λογικης ως του μόνου ασφαλούς τρόπου ερμηνείας του κόσμου
* Την πεποίθηση ότι ο άνθρωπος μπορεί να προοδεύει διαρκώς
* Πρωτοεμφανίστηκε στην Αγγλία στα τέλη του 17ου αιώνα,εδραιώθηκε στη Γαλλία τον 18ο αιώνα και εξαπλώθηκε σε ολόκληρο τον κόσμο.
* Κορυφαίοι διαφωτιστές ήταν:!Ρουσώ,Βολταίρος,Ντιντερό,Μοντεσκιέ.

**Γ.Διαφωτισμός και πολιτική**

* Ο Διαφωτισμός υπήρξε κίνημα πολιτικό,αφού μέσα από αυτόν η αστική τάξη διεκδίκησε τη συμμετοχή της στην εξουσία.
* Ο Διαφωτισμός υποστήριζε ότι όλοι οιάνθρωποι έχουν ορισμένα δικαιώματα (ζωής,ιδιοκτησίας,ισότητας απέναντι στον νόμο,ελευθερίας της σκέψης και έκφρασης),τα οποία δεν μπορεί να καταργήσει καμιά εξουσία.Τα ονόμασε φυσικά δικαιώματα.
* Ο Τζον Λοκ διατύπωσε τη θεωρία του κοινωνικού συμβολαίου.Σύμφωνα με αυτήν ,οι πολίτες παραχώρησαν στο κράτος ορισμένες από τις ελευθερίες τους και ως αντάλλαγμα αυτό τους εξασφάλισε την ασφάλεια.Εάν το κράτος παρέβαινε ους όρους του συμβολαίου και γινόταν τυραννικό ,τότε οι πολίτες είχαν το δικαίωματης αντίστασης.
* Ο Ρουσώ συμπλήρωσε ότι την πολιτική εξουσία έπρεπε να διαχειρίζεται ο λαός κι όχι κάποιος ηγεμόνας.Διατύπωσε τον όρο «γενική βούληση», που εκφράζει το δημόσιο συμφέρον μέσα από τη συμμετοχή του λαού στη λήψη αποφάσεων.
* Ο Μοντεσκιέ διατύπωσε την αρχή της διάκρισης των εξουσιών.Συγκεκριμένα,υποστήριζε την ανάγκη να μοιράζεται η εξουσία σε τρεις διαφορετικούς φορείς.Έτσι,η εκτελεστική εξουσία έπρεπε να ασκείται από την κυβέρνηση,η νομοθετική από τη Βουλή και η δικαστική από τους δικαστές.
* Οι θέσεις του Διαφωτισμού επηρέασαν την πολιτική του 18ου αι.και έθεσαν τα θεμέλια των σύγχρονων δημοκρατιών.
* Οι πολιτικές ιδέες του Διαφωτισμού άσκησαν τη σημαντικότερη επίδραση στην Αμερικανική και Γαλλική επνάσταση.

**Όροι**

* **Φωτισμένη δεσποτεία**: ορισμένοι μονάρχες ,για να κάνουν πιο αποτελεσματικό το κράτος και να ενισχύσουν την εξουσία τους ,εφάρμοσαν ιδέες του Διαφωτισμού ,όπως τον περιορισμό των προνομίων των ανώτερων τάξεων,τη λήψη μέτρων κοινωνικής πρόνοιας και την ενίσχυση των Γραμμάτωγν και των Τεχνών.Το πολίτευμα αυτό ονομάστηκε φωτισμένη δεσποτεία.Εκπρόσωποί της ήταν η Φρειδερίκη της Πρωσίας, η Μαρία θηρεσία της Αυστρίας,και η Μεγάλη Αικατερίνη τηςΡωσίας.

Δ.Διαφωτισμός και θρησκεία

* Οι περισσότεροι διαφωτιστές ήταν ντείστές,δηλαδή πίστευαν ότι ο θεός είναι ο δημιουργός του κόσμου αλλά δε ρυθμίζει την τύχη του και δεν παρεμβαίνει στις ανθρώπινες υποθέσεις.
* Κάποιοι ήταν άθεοι.
* Όλοι οι διαφωτιστές ασκούσαν κριτική στην Καθολική Εκκλησία ,κατηγορώντας τη για φανατισμό.
* Υποστήριζαν την ανεξιθρησκεία.

**Ε.Διαφωτισμός και εκπαίδευση**

Οι διαφωτιστές θεωρούσαν ότι η εκπαίδευση ήταν ένα από τα μέσα που θα διασφάλιζαν τη συνεχή πρόοδο του ανθρώπου.

* Ο Ρουσώ στο έργο του «Αιμίλιος» υποστήριξε ότι η εκπαίδευση πρέπει να βασίζεται στην προσωπική έρευνα του διδασκομένου.

Παράλληλα ,ο δάσκαλος δεν πρέπει να λειτουργεί ως αυθεντία αλλά να θέτει τα ερωτήματα και να οδηγεί τον μαθητή στην εύρεση των απαντήσεων.

**ΣΤ.Διαφωτισμός και οικονομία**

* Στην Ευρώπη από τον 16ο έως κι τον 18ο αιώνα ,κυριρχούσε η οικονομική πρακτική του μερκαντιλισμού.
* Σε αντίδραση προς τον μερκαντιλισμό, κάποιοι Γάλλοι οικονομολόγοι υποστήριξαν ότι το κράτος δεν έπρεπε να παρεμβαίνει στην οικονομία,η οποία θα έπρεπε να λειτουργεί φυσικά.Η αντίληψη αυτή ονομάστηκε φυσιοκρατία κιαι οι υποστηρικτές της φυσιοκράτες ,με κύριο εκπρόσωπο τον Κενέ.
* Στην Αγγλία γεννήθηκε ο οικονομικός φιλελευθερισμός,που υποστήριζε ότι το κράτος θα έπρεπε να παρεμβαίνει ελάχιστα στην οικονομική ζωή. Την αντίληψη αυτή πρώτος εισήγαγε ο Άνταμ Σμιθ.

**Ζ. Εγκυκλοπαίδεια**

Οι ιδέες του Διαφωτισμού συγκεντρώθηκαν στην Εγκυκλοπαίδεια ,ένα συλλογικό έργο 33 τόμων.Πρωτεργάτες ήταν οι γάλλοι διαφωτιστές Ντιντερό και Ντ΄Αλαμπέρ.

**Η.Διάδοση ιδεών του Διαφωτισμού**

* **Οι** ιδέες του Διαφωτισμού διαδόθηκαν αρχικά στα ανώτερα ,μορφωμένα κοινωνικά στρώματα .
* Αργότερα ,πολλές από αυτές έφτασαν και σε ευρύτερα τμήματα της κοινωνίας μέσω εκλαϊκευμένων βιβλίων.
* Οι ιδέες σύντομα ξεπέρασαν τα συνορα της Γαλλίας και διαδόθηκαν σε ολόκληρη την Ευρώπη

**ΑΣΚΗΣΕΙΣ**

1. Τι σας θυμίζουν οι παρακάτω όροι;

• Αγροτική επανάσταση

• Βιομηχανική επανάσταση

• Αστι8ική τάξη

• Αριστοκράτες

• Αγρότες

• Απόλυτη μοναρχία

• Φυσικά δικαιώματα

• Κοινωνικό συμβόλαιο

• Γενική βούληση

• Διάκριση των εξουσιών

• Φωτισμένη δεσποτεία

• Ανεξιθρησκεία

• Φυσιοκράτες

2 Να γράψετε δίπλα στο κάθε όνομα κάτι που διατύπωσε:

• Άνταμ Σμιθ

• Νεύτωνας

• Μοντεσκιέ

• Μπέικον

• Ντ’ Αλαμπέρ

• Ντεκάρτ

• Ντιντερό

• Τζον Λοκ